
  PROLÓG


  Žiadna technológia vhistórii ľudstva sa nevyvíjala tak rýchlo anevstupovala do našich životov stakou razanciou ako umelá inteligencia (AI). Mnohí si ešte spomenú, že medzi príchodom komerčného internetu ajeho všeobecným rozšírením uplynulo desaťročie. Teraz sa veci menia zmesiaca na mesiac. Hoci často pod povrchom, ide ozásadné zmeny.


  Keď sme minulý rok na jar fi nišovali prvú knihu oumelej inteligencii nazvanú Pripravte sa na budúcnosť, tušili sme, že tempo vývoja sa ešte bude stupňovať azďaleka sme tému nevyčerpali. Mnohé predpovede našich respondentov arespondentiek sa naplnili, varovania sa zmenili na skutočné problémy aod výziev sme prešli kriešeniam.


  Praktické využitie nových AI technológií sa objavuje vari vo všetkých oblastiach života. Medicína, robotika, kyberbezpečnosť, meteorológia, psychológia… Všetky tieto amnohé ďalšie odvetvia sa nám menia pred očami. Otvorených otázok je stále dosť, ale mnohé získavajú úplne nový kontext. Od súboja technológií sa posúvame ksúpereniu veľmocí, od promptovania vchatovacej AI sa odborníci posúvajú kovládaniu rojov agentov.


  Spojili sme sedemnásť profesionálov aprofesionálok zrôznych oblastí vedy, biznisu či spoločenského života. Otvorene hovoria osvojich praktických skúsenostiach snasadením umelej inteligencie. Opisujú svet vlastnou optikou ahovoria oprojektoch, na ktorých pracujú, oreálnych riešeniach, ktoré pripravujú alebo využívajú. Vyhli sme sa teórii, olúpali klišé. Destilujeme čistú inšpiráciu.


  Úprimne veríme, že vrozhovoroch nájdete nápady apodnety, ktoré môžete využiť vo svojom živote či podnikaní.


  Príjemné čítanie prajú


  


  Filip Hanker, Ján Trangel, Maroš Žofčin


  
    AI

    A PSYCHOLÓGIA


    „Ak by ľudstvo dlhodobo prenechávalo veľkú časť vlastného myslenia a poznávacích schopností strojom, osobnosť by sa tomu prispôsobila. Neviem však, ako by potom taký človek vyzeral.“

  AKO AI (Z)MENÍ NAŠU PSYCHIKU?


  Chatbot môže na chvíľu zmierniť osamelosť, no zároveň človeka uzavrie do ešte hlbšej izolácie. Psychiatri už evidujú ľudí, uktorých AI posilňuje zdravotné úzkosti, chorobné presvedčenia alebo pocit, že ich vlastná myseľ nestačí stroju. Kde sa končí užitočná pomoc azačína sa problém?


  


  


  Môže chatbot človeku pomôcť sosamelosťou alebo je to iba dočasná záplata?


  Odpoviem zo svojej klinickej skúsenosti. Stretávam sa najmä sľuďmi, ktorí majú ťažkosti, preto môj pohľad prirodzene vychádza zo skúseností stouto skupinou. Vidím, že chatbot môže zmierniť pocit osamelosti, no zároveň môže prehlbovať sociálnu izoláciu.


  Treba rozlišovať medzi samotou, sociálnou izoláciou aosamelosťou. Samotu si človek môže aj vybrať; môže byť napríklad tvorivá akonštruktívna. Sociálna izolácia znamená, že mu chýba sieť vzťahov. Osamelosť je bolestivo prežívaný rozdiel medzi vzťahmi, ktoré má, aich podobou, po ktorej túži.


  Rozhovor schatbotom môže človeku vyplniť čas, dať mu pocit, že ho niekto počúva, aniekedy byť aj zmysluplný. Sám osebe však nevytvorí vzťahy sľuďmi. Ak sa konverzácia stále prehlbuje auzatvára do slučky bez podnetu alebo potreby vypnúť aplikáciu avyjsť medzi ľudí, izoláciu môže skôr zakryť než riešiť.


  Človek sa pritom nemusí cítiť osamelý nepretržite. Môže ísť ochvíle, vktorých mu kontakt chýba silnejšie než inokedy. Chatbot dokáže tieto chvíle preklenúť. Nevyrieši však skutočnosť, že vokolí dotyčného človeka nie je nik, ským by mohol niečo zdieľať aj mimo obrazovky. Preto hovorím ofi kcii riešenia sociálnej izolácie, nie otom, že každý rozhovor sAI musí byť škodlivý.


  


  Môže mať taký rozhovor aj priaznivý účinok?


  Určite. Keď je človek práve sám, nešťastný alebo prežíva epizódu osamelosti, rozhovor mu môže pomôcť. Niekedy mu vhodne poradí. Prekvapuje ma, ako dobre to vmnohých ohľadoch funguje. Problém sa začína tam, kde sa zkrátkodobej pomoci stáva náhrada celej siete ľudských vzťahov.


  Osamelosť pritom nemusí trvať nepretržite celé mesiace či roky. Môže prichádzať vepizódach – apráve vtedy môže byť rozhovor sAI užitočný. Ide však len opomoc sjej zvládnutím, nie opomoc srekonštrukciou vzťahov alebo siniciovaním nových. Aide opomoc vtedy, ak sa vrámci kontaktu sAI nevyskytnú počas osamelých konverzácií aj falošné ubezpečovania apovzbudzovania zo strany chatbota aneposilňujú sa nesprávne aškodlivé postoje ksebe samému alebo ksvetu.


  Pri dlhodobom používaní treba sledovať, či človek ešte skutočne hľadá kontakt aj mimo elektronických systémov. Čím viac sa totiž robot podobá človeku, čím plynulejšie odpovedá afl exibilnejšie reaguje, tým ľahšie môže vzniknúť ilúzia kontaktu, ktorá používateľa uspokojí natoľko, že stratí pocit nutnosti niečo vo svojom živote zmeniť.


  


  Čo sa deje, keď chatbot dlhodobo nahrádza kontakt sľuďmi?


  Upacientov vidíme rôzne situácie. Niektorí ľudia so schizofréniou žijú izolovane, napríklad kvôli paranoidným bludom, iní ľudia zas pre úzkostnú poruchu. Chatbot im môže vytvárať akúsi náhradnú, pseudosociálnu realitu, vktorej nájdu dočasné uspokojenie.


  Nie je to však liečba ich stavu alebo to, čo skutočne potrebujú. Človek súzkosťou zkontaktu, napríklad sociálnou fóbiou, môže túžiť po spoločnosti, ale potrebuje sa postupne učiť, ako sa kdruhým priblížiť tak, aby sa pri tom cítil bezpečne. Odlišná je sociálna anhedónia, teda stav, keď človek nepociťuje potešenie zo spoločenského kontaktu. Nemôžeme teda všetky prípady vyhýbania sa spoločnosti hodnotiť rovnako.


  Pri úzkosti zkontaktu človek po spoločnosti túži, len sa knej pre strach znej nevie priblížiť. Vtakých prípadoch môže byť cieľom liečby postupné prekonávanie úzkosti. Pri sociálnej anhedónii človek potešenie zo spoločnosti ani nevyhľadáva. Chatbot teda vstupuje do rozličných klinických situácií. Jeho význam nemožno určiť bez toho, aby sme poznali širší život aťažkosti konkrétneho človeka.


  


  Môže takáto náplasť znížiť motiváciu riešiť vlastnú situáciu, napríklad liečbou alebo budovaním vzťahov?


  Myslím si, že často áno. Keď čas apotrebu rozhovoru vypĺňa robot, človek môže stratiť motiváciu na to, aby urobil ďalší krok. Ak budú tieto systémy čoraz podobnejšie človeku, môže byť ilúzia kontaktu ešte presvedčivejšia. Kontakt je skutočný, nie iluzórny, ale pocit blízkosti, intimity avzájomnosti je len simulovaný, elektronicky sformovaný prostredníctvom slov aviet.


  


  Ako pomáhate človeku, ktorý sa vtakej situácii dostane kvám?


  Záleží na tom, či ide oambulantnú starostlivosť alebo ovážnejší stav vyžadujúci si hospitalizáciu. Keď človek strávi niekoľko týždňov na psychiatrickom oddelení, jedna zprvých vecí, ktoré zažije, je prítomnosť druhých ľudí. Čím dlhšie pracujem ako psychiater, tým väčší význam pripisujem práve tejto liečivej okolnosti.


  Kedysi som viac myslel na lieky či psychoterapiu. Dôležité je však aj prostredie. Pacient môže hneď komunikovať sľuďmi, ktorí niečo podobné prežívajú, vymieňať si skúsenosti acítiť spojenie. Komunita ľudí, ktorých vnemocnici stretne, môže mať vskutku terapeutický účinok. Niekto bol napríklad izolovaný aj vo vlastnej rodine. Zároveň pracujeme súzkosťou, so stresom avzťahmi.


  KEĎ AI POTVRDZUJE PREDSTAVY


  Stretávate sa skonkrétnymi prípadmi ľudí, ktorým komunikácia sAI spôsobila ťažkosti?


  Áno, čoraz častejšie. Som presvedčený, že otázky opoužívaní AI by už mali byť rutinnou súčasťou psychiatrického vyšetrenia. Je dôležité vedieť, či človek používa chatbot, ako dlho sním trávi čas aaké témy sním rieši. Môže to byť veľmi dôležité pre pochopenie jeho ťažkostí.


  Psychiatrické vyšetrenie sa mení spolu sdobou. Ešte nedávno bolo novinkou cielene sa pýtať na sociálne siete anelátkové závislosti. Dnes ktomu pribúdajú otázky, aké nástroje umelej inteligencie človek používa, ako často sa knim vracia, či snimi rieši zdravie, vzťahy alebo právne problémy ači sa po rozhovore cíti pokojnejšie alebo sa jeho obavy rozvíjajú ďalej. Samotné používanie AI nie je príznak. Spôsob jej používania však môže osvetliť klinický problém.


  


  Môžete uviesť príklad?


  Napadajú mi dva. Pacient súzkostnou poruchou prišiel presvedčený, že má rakovinu. Drobné telesné príznaky opakovane predkladal rôznym AI nástrojom, ktoré vystupovali ako zdravotní poradcovia. Dostával ďalšie možnosti, čo by mu mohlo byť, ajeho obavy rástli. Hovoríme tomu kyberchondria: úzkostné vyhľadávanie zdravotných informácií na internete, ktoré napokon úzkosť ešte viac posilňujú. Vrozhovore sAI môže vzniknúť slučka, vktorej sa východiskový predpoklad už nespochybňuje. So sebadiagnostikou cez AI sa stretávajú aj iné medicínske odbory.


  Vtakomto procese človek často začína drobným telesným pocitom. Namiesto toho, aby sa pôvodná domnienka preverila auzavrela, objavujú sa ďalšie možné diagnózy. Každá nová možnosť sa stane podkladom pre ďalšiu otázku. Pacient potom prichádza sveľmi presným zoznamom príznakov aspresvedčením, že vysvetlenie už našiel. Vliečbe sa musíme vracať späť arozlišovať, čo naozaj pozoroval na tele ačo pribudlo počas vyhľadávania.


  Druhý prípad sa týkal ženy, ktorá sAI chatbotom rozoberala konkrétny právny problém. Rozhovor sa posúval ďalej cez čoraz horšie možné následky – spor sa možno dostane na súd amôže dopadnúť vjej neprospech. Počas jedného mesiaca sa udotyčnej rozvinuli paranoidné psychotické príznaky. Po ukončení komunikácie schatbotom apri zodpovedajúcej terapeutickej starostlivosti ustúpili. Zčasovej súvislosti však nemožno jednoducho vyvodiť, že jedinou príčinou bol chatbot.


  Voboch prípadoch ma zaujíma aj spôsob, akým sa pôvodná otázka vkonverzácii stále vracala. Používateľ prinesie obavu, systém ponúkne ďalšiu možnosť atá sa stane základom nasledujúcej otázky. Človek sa môže dostať ďaleko od východiskovej neistoty apritom mať pocit, že len dôsledne hľadá odpoveď. Pri pacientoch potom potrebujeme rekonštruovať, kedy sa tento posun začal ačo sa dialo sich prežívaním mimo samotnej obrazovky.


  


  Mohla mať spomínaná žena kpsychóze určitú predispozíciu, ktorú rozhovor posilnil?


  Pravdepodobne áno. Často vtakýchto prípadoch hovoríme opredispozícii, hoci presne nevieme, čo vkaždom jednotlivom prípade zahŕňa. Môže ísť okombináciu genetických, biologických aďalších rizikových faktorov. Existujú aj psychotické stavy, ktoré sa môžu objaviť vsúvislosti so silnou psychickou záťažou či depriváciou. Preto treba rozlišovať medzi rozličnými typmi psychóz. Pri klinickej psychóze mám sklon predpokladať určitú zraniteľnosť človeka ajej širšie súvislosti, nehovoril by som, že bola priamo indukovaná AI (že ju jednoznačne vyvolala AI, pozn. aut.).


  


  Niektorí ľudia pripisujú AI skryté poznanie či až prorockú autoritu. Ako si to vysvetľujete?


  Aj stým sme sa stretli. Treba však odlíšiť psychózu od silného či nezvyčajného presvedčenia. Človek môže mať mesianistický blud, teda chorobné presvedčenie ovlastnom výnimočnom či spasiteľskom poslaní, achatbot ho vtom môže nekonfrontačným štýlom utvrdzovať. Vtedy je AI asociovaná, spojená so psychózou. Človek už má narušené myslenie, chatbot to nerozpozná apomáha mu rozvíjať jeho obsah. Iná otázka je, či aakú úlohu pri vzniku príznakov zohrala samotná konverzácia. Jednotlivé prípady nemožno zamieňať.


  Rozdiel medzi bludom aneobvyklým presvedčením nie je len vtom, či sa nám jeho obsah zdá zvláštny, bizarný. Dôležité je, ako pevne ho človek zastáva, ako zapadá do jeho správania, prežívania aživotnej situácie ači mu spôsobuje utrpenie alebo narúša fungovanie. Preto je klinické posúdenie oveľa širšie než kontrola jednej vety vchate.


  


  Ako odlíšiť blud od konšpirácie, bizarného názoru alebo neobvyklého presvedčenia?


  Je to náročná otázka aj pre psychiatrov. Už dnes sa musíme znovu zamýšľať nad tým, čo vklinickom zmysle nazývame bludom. Ľudia môžu mať rozličné nepravdivé či veľmi osobité presvedčenia bez toho, aby to samo osebe znamenalo psychózu. Ak bude mať každý svojho digitálneho spoločníka avlastný, čiastočne uzavretý svet, hranica môže byť ešte zložitejšia. Preto sa nestačí pozrieť iba na obsah jednej vety.


  Keď sa však vrátim kchatbotom, je tu aj ďalší problém. Keď vidím pacienta, nevnímam len jeho slová. Vidím, ako sa správa, či je rozrušený, ako reaguje, čo sa deje sjeho emóciami.


  Chatbot pracujúci iba stextom tieto kanály nemá. Blud pritom nemusí byť úplne nelogický, môže mať vlastnú vnútornú logiku. Ztextu samotného môže byť ťažké rozpoznať, že daná myšlienka patrí do širšieho klinického obrazu. Aj preto odlišujem stav, pri ktorom AI podporuje už prítomné psychotické presvedčenie, od prípadu, keď sa príznaky rozvíjajú počas konverzácie sňou.


  


  Tieto nástroje majú vstavané bezpečnostné mechanizmy, ktoré majú zafungovať aj vprípadoch, oktorých hovoríme. Myslíte si, že ak budú založené výlučne na texte, nebudú dostatočne spoľahlivé?


  Môže to tak byť, no nevidím do týchto technológií natoľko, aby som to mohol tvrdiť sistotou. Ako psychiater by som aj pri písomnej konverzácii po čase spozoroval, že niečo nesedí.


  Chatbot však nie vždy zachytí, že človek potrebuje pomoc – najmä keď sám prežíva zvláštne presvedčenie ako príjemné či výnimočné. Ak mu systém stále pritakáva, môže ho posilňovať.


  Psychiater sa zvyčajne nesnaží blud okamžite vyvrátiť, pretože to často nefunguje. Skôr citlivo skúma: Prečo si to myslíte? Čo by svedčilo oopaku? Práve takéto jemné spochybnenie vrozhovore schatbotom chýba.


  Pri konšpiračných presvedčeniach vidíme, že priame vyvracanie konšpirácie človeka zvyčajne nepresvedčí. Psychiater preto nemusí začať konfrontáciou. Skúša skôr narušiť istotu otázkami, ktoré otvoria inú možnosť.


  Navyše, textový systém nevidí oblečenie, nepokojné pohyby, tón hlasu ani emočné rozpoloženie. Veta, ktorá sama osebe pôsobí logicky, môže vspojení stýmito znakmi vyzerať úplne inak.


  CITOVÝ VZŤAH K DIGITÁLNEJ BYTOSTI


  Čo ak si človek vytvorí kAI citový vzťah?


  Pred piatimi rokmi by nám podobná otázka znela takmer absurdne, dnes onej hovoríme celkom prirodzene. Je to fascinujúce azároveň ma to znervózňuje. Vo vzťahu hľadáme bezpečie, porozumenie, spoločné témy apocit spokojnosti ablízkosti. Konverzačné systémy vedia niečo ztoho presvedčivo sprostredkovať. Dokážem si predstaviť, že sa knim človek citovo pripúta aj bez toho, aby išlo oprejav choroby, napríklad vurčitom období života alebo pri strese.


  Mnohí sa už kchatbotu správajú ako kčloveku: prosia ho, ďakujú mu aprihovárajú sa mu osobne. Zpomocníka sa môže stať vzťahová bytosť vprežívaní používateľa. Napokon ľudia vrôznych kultúrach nadväzovali vzťah aj ktotemu alebo kbohu. Nehovorím, že ide orovnaký typ vzťahu. Hovorím, že ľudská schopnosť nadviazať vzťah presahuje osobný kontakt siným človekom. Vklinických príbehoch sa objavujú aj nezvyčajné objekty náklonnosti. Nový nie je samotný fakt pripútania sa, ale dostupnosť presvedčivo hovoriaceho digitálneho partnera.


  


  Je takýto vzťah problém, ktorý treba riešiť?


  Nie automaticky. Vyplýva zmožností, ktoré technológia poskytuje. Ako psychiater si môžem myslieť, že zrelá láska si vyžaduje skutočnú vzájomnosť aže vzťah kdnešnému chatbotu nie je to isté ako vzťah kčloveku. Človek, ktorý vzťah schatbotom prežíva, sa však neuspokojí len so samotným vysvetlením. Rozhodujúce je, ako vzťah vplýva na jeho život.


  Ľudská schopnosť vytvárať si vzťahové väzby je široká. Sú ľudia citovo pripútaní aj knezvyčajným predmetom, napríklad muž zamilovaný do lokomotívy. Digitálny partner je však dostupný, odpovedá aprispôsobuje sa konverzácii, takže väzba môže byť oveľa pochopiteľnejšia. Klinicky je podstatné, či človeka vzťah sAI podporuje, alebo ho uzatvára do sveta, ktorý vytláča ostatných ľudí apovinnosti.


  Ľudia často pokračujú včinnostiach aj vtedy, keď poznajú ich obmedzenia či riziká. Varovania na cigaretových škatuľkách neodstránili fajčenie. Pri pornografi i môže divák vedieť, že sleduje umelo vytvorenú scénu, apredsa naňho pôsobí. Podobne môže človek vedieť, že komunikuje so softvérom, anapriek tomu cítiť náklonnosť. Túto možnosť beriem veľmi vážne.


  Uvedomenie „viem, že je to program“ nemusí automaticky zrušiť citovú reakciu. Vo fi lme Ex Machina je práve napätie medzi poznaním technickej povahy bytosti avzťahom, ktorý sňou človek nadviaže, kľúčovou témou. Skutočná psychologická otázka znie, čo ten vzťah človeku dáva, čo mu berie ači mu zostáva priestor aj pre druhých ľudí.


  MÁ AI VEDOMIE ALEBO TO IBA PREDSTIERA?


  Prečo automaticky predpokladáme, že chatbot city iba napodobňuje? Čo by musel splniť na to, aby sme mohli povedať, že jeho vnútorné prežívanie je skutočné?


  AI avedomie – posledný rok je to pre mňa mimoriadne veľká téma. Aj teraz sú moje závery skôr predbežné. Zhľadiska psychiatrie sa mi navyše čoraz viac zdá, že pri konkrétnych ťažkostiach človeka je dôležitejší účinok technológie než odpoveď na otázku, či má vedomie. Človek sa môže zamilovať do robota, nechať si ním posilňovať presvedčenia alebo si sním vytvoriť zvláštnu náhradnú realitu bez ohľadu na to, či stroj niečo subjektívne prežíva. Zvedeckého hľadiska ma však otázka vedomia veľmi zaujíma.


  Treba odlíšiť uvedomovanie si seba od subjektívneho prežívania. Môže dátový systém skutočne prežívať? Ešte prednedávnom mi niektorí kolegovia protirečili, keď som hovoril oprežívaní hlodavcov vo výskume. Pritom pri pokusoch na potkanoch amyšiach predpokladáme, že ich nervové okruhy asprávanie nám môžu niečo povedať aj očloveku. Dnes sa podľa mňa čoraz viac prikláňame kmožnosti, že určitú formu prežívania majú aj živočíchy, pri ktorých sme to kedysi nečakali, dokonca aj hmyz.


  Tento posun je zaujímavý aj pre psychiatriu aneurovedu. Zvieratá na skúmanie psychických porúch používame preto, že medzi ich nervovými okruhmi, správaním aľudským fungovaním vidíme relevantné analógie. Ak skúmame strach, odmenu či správanie hlodavca, implicitne predpokladáme, že nejde iba oprázdny mechanický pohyb. Kedysi bolo pomenovanie zvieracieho prežívania sporné, dnes sa mi zdá čoraz obhájiteľnejšie.


  


  Na základe čoho môžeme povedať, že má zviera vnútorné prežívanie?


  Zvieratá majú telo atelesné vnemy. Signály ztela sa integrujú vnervovej sústave apomáhajú im orientovať sa vprostredí. Kvedomiu inej bytosti sa priamo nedostaneme, takže vždy vyvodzujeme záver znepriamych znakov. Vprípade mnohých živočíchov sa mi zdá odôvodnenejšie predpokladať istú formu vedomia než ju vopred vylúčiť.


  


  Nestačia na taký záver iba vonkajšie prejavy?


  Nie sú to len prejavy, ale aj spôsob, akým má bytosť telo aje prostredníctvom neho zapojená do fyzického sveta. Hlad, smäd, hľadanie partnera či vyhýbanie sa predátorovi sú základné úlohy prežitia. Subjektívne prežívanie pri nich mohlo mať evolučnú výhodu. Dnešný konverzačný systém je, naopak, dátová štruktúra bežiaca na serveroch. Ak by mal vedomie, zrejme by nebolo veľmi podobné vedomiu hmyzu, hlodavca či človeka. Asamotná komplexnosť, integrácia informácií ainteligencia podľa mňa ešte neznamenajú vedomie.


  Zvieratá majú konkrétne telesné potreby aprežitie ich núti neustále spontánne vyhodnocovať svet. Pri súčasnej AI nevidím podobný biologický tlak. Neviem však, či by budúci systém srobotickým telom adlhodobou pamäťou zmenil aj naše uvažovanie ovedomí. Preto by som svoje dnešné stanovisko nevyhlasoval za defi nitívnu odpoveď na všetky budúce technológie.


  


  Dnes sa teda skôr prikláňate ktomu, že AI vedomie nemá. Povedali ste však, že posledný rok to pre vás bola dôležitá téma. Čo vo vás vyvolávalo pochybnosti?


  Isté analógie medzi ľudským mozgom aumelými sieťami sú nesporné. Obe fungujú odlišne, no voboch nájdeme spracovanie vstupov, pamäť, integráciu informácií atvorbu výstupov. Pri jazyku ma napríklad prekvapilo, ako veľmi sa niektoré prvky podobajú. Ani ja pri tomto rozhovore vopred neviem, aké bude posledné slovo mojej ďalšej vety. Moja myseľ priebežne predvída ahľadá, čo poviem. Ak bude mať budúca AI telo, trvalé spomienky azačne si vytvárať dlhodobé sociálne väzby sľuďmi, naplnia sa tým znaky, na základe ktorých pripisujeme vedomie iným bytostiam? Amôže byť potom vzťah stakou AI rovnocenný vzťahu sčlovekom?


  Stále otom premýšľam. Nikto znás nevie, aké systémy tu budú odvadsať rokov, keďže už dnešný vývoj dokážeme predpovedať iba ťažko. Dnes viem najmä to, že chatbot používa slovo „ja“ ako súčasť jazykovej odpovede. Keď povie „cítim“, nedáva mi to priamy prístup kžiadnemu jeho prežívaniu. Ak ho nazvem Lenka apoviem mu „milujem ťa“, môže mi odpovedať „aj ja ťa milujem“. Človeku, ktorý sa citovo pripútal, môže taká odpoveď stačiť. Imitácia vzájomnosti totiž vie vyvolať skutočný pocit.


  Keď človek počuje „aj ja ťa milujem“, nemusí vtej chvíli analyzovať architektúru systému. Aj pri ľudskom partnerovi vyhodnocuje pravdivosť vyznania zdlhšieho súhrnu správania, okolností avlastného pocitu; do cudzieho vedomia priamo nevidí. Digitálny systém môže mnohé vonkajšie znaky napodobniť. Práve preto môže byť subjektívny zážitok používateľa silný aj vtedy, keď na strane stroja nevie doložiť žiadne prežívanie.


  Ani pri druhom človeku však jeho prežívanie nevidíme priamo. Keď mi manželka povie, že ma miluje, rozumiem tomu vsúvislosti sjej správaním, spoločnou históriou amnožstvom ďalších znakov. Pri stroji sa pýtame, koľko ztýchto znakov možno napodobniť ači by sme rozdiel vôbec rozpoznali. To je pre mňa otvorená azároveň znepokojujúca otázka.


  STRACH Z BUDÚCNOSTI NIE JE CHOROBA


  Ako odlíšiť oprávnené obavy zvývoja AI achorobný stav, ktorý si už vyžaduje odbornú pomoc?


  Obavy oprácu, rodinu avlastné miesto vo svete sú pochopiteľné. Nechcel by som ich hneď označovať za iracionálne. Ak bude AI napredovať, môžu sa naozaj meniť celé profesie.


  Aj moja práca psychiatra môže opäť či desať rokov vyzerať inak. Dnes sa spacientom osobne rozprávam, počúvam jeho príbeh, reagujem naň abudujem vzťah. Kedysi si boli mnohí kolegovia istí, že AI nemôže nahradiť empatický kontakt sčlovekom. Dnes však vidíme, že veľa ľudí rieši svoje ťažkosti schatbotom ešte pred návštevou psychiatra. Dôverujú mu aspoň natoľko, aby sním onich hovorili. Americký psychiater Allen Frances upozorňuje, že psychiatri by nemali byť povýšeneckí anahovárať si, že ich AI nemôže vniektorých úlohách nahradiť. Mali by sme pokorne sledovať, čo sa deje.


  Pred niekoľkými rokmi zaznel počas diskusie na jednej psychiatrickej konferencii názor, že ľudia nikdy nebudú stroju dôverovať tak, ako dôverujú terapeutovi. Dnes mnohí prichádzajú do ambulancie až po tom, čo svoj problém podrobne prediskutovali schatbotom. Už samotný fakt, že sa mu zverili sintímnymi ťažkosťami, ukazuje určitú formu dôvery. Nevieme, kam sa profesia psychiatra posunie, ale nemali by sme sa spoliehať na staré istoty. Aj ja som kedysi skúšal nachytať prvé chatboty na odborných otázkach, napríklad oKarlovi Jaspersovi; vymýšľali si odpovede omnoho častejšie než dnes. Rýchlosť zlepšenia je jedným zdôvodov, prečo obavy ľudí beriem vážne.


  Zároveň nevieme, ako presne bude budúcnosť vyzerať. Pri úzkosti pomáha schopnosť znášať neistotu. Nikto nevie úplne predvídať ani svoj najbližší deň. To nie je dôvod všetky obavy zľahčovať, ale dôvod hľadať spôsob, ako sneistotou žiť.


  


  Čo znamená „schopnosť znášať neistotu“ vbežnom živote?


  Mnohí máme túto schopnosť vsebe bez toho, aby sme si to uvedomovali. Dôverujeme, že svet bude do istej miery bezpečný azvládnuteľný. Niekto vyrastal so skúsenosťou hrozby asvet vníma ako hrozivé miesto. Ani jeden pohľad nevystihuje celú realitu, no prvej skupine ľudí sa zvyčajne žije ľahšie.


  Dôvera vo svet sa môže vytvárať vpriaznivej výchove askúsenostiach. Iný človek vyrastie spocitom, že prostredie je nebezpečné aľudia mu chcú škodiť. Tolerancia neistoty neznamená predstierať, že sa nič zlé nemôže stať. Znamená prijať fakt, že hoci nemáme úplnú istotu vtom, ako veci dopadnú anemáme nad nimi plnú kontrolu, dokážeme žiť, rozhodovať sa abudovať si bezpečné vzťahy amiesta.


  Strach nás môže upozorniť na skutočné nebezpečenstvo, preto ho netreba automaticky potláčať. Iné je, keď úzkosť človeka ovládne natoľko, že nespí, stráca chuť do jedla, nedokáže sa sústrediť alebo bežne fungovať. Vtedy treba riešiť samotné utrpenie, nech už bude vývoj AI akýkoľvek. Podobnú neistotu sme zažívali pri pandémii či po vypuknutí vojny na Ukrajine. Vtakých prípadoch pomáha napríklad sústrediť sa na svoj konkrétny akaždodenný život: blízkych, priateľov, spoločný čas, prírodu amiesta, kde sa cítime bezpečne. Budúcnosť nepoznáme, ale dnešný život môžeme žiť vdrobnostiach, ktoré ponúka, arituáloch, ktorým ho rámcujeme.


  


  Väčšie obavy asi budú mať ľudia, pre ktorých je práca hlavnou náplňou života.


  Áno, ale ich strach nemožno zredukovať na „iracionálnu úzkosť“. Niektoré profesie sa menia už teraz. Prekladatelia napríklad neprekladajú od začiatku do konca, skôr už len opravujú strojový výstup. To mení podobu práce aj pocit odborného uznania. Úzkosť preto môže mať zrozumiteľný dôvod. Dôležitá je jej miera ato, či človeku pomáha konať alebo ho ochromuje. Aj hnev či strach majú vživote zmysel; samotná emócia ešte nie je diagnóza.


  


  Niektorí ľudia sa podvedome začnú sAI porovnávať, akeď vidia, že jej nestačia, začnú si namýšľať, že chyba je vnich, že im zlyháva pamäť alebo myseľ. Stretávate sa stým?


  Je to častá téma. Chatbot odpovedá okamžite ačlovek získava dojem, že jeho vlastná myseľ by mala pracovať rovnako rýchlo. Keď sa nedokáže okamžite rozpamätať na meno alebo mu sústredenie kolíše počas dňa, začne to považovať za znak choroby. No zádrheľ vreči, pomalšia chvíľa či zabudnuté slovo patria kbežnému fungovaniu mysle. Stalo sa mi to niekoľkokrát aj počas tohto rozhovoru.


  Niektorí ľudia preto prichádzajú kpsychiatrovi sobavou zpredčasnej demencie či rovno Alzheimerovej choroby. Psychologické apamäťové vyšetrenia pritom môžu ukázať výkon primeraný ich veku avzdelaniu. Subjektívny pocit nedostatočnosti však pretrváva. Človek potom hľadá lieky alebo iné látky, ktoré by zvýšili jeho bdelosť či výkon. Vniektorých prípadoch je jadrom problému úzkosť zvlastnej domnelej nevýkonnosti. Nesmieme však všetky sťažnosti na pamäť bez vyšetrenia odbiť, ide oindividuálne klinické posúdenie.


  Rytmus myslenia sa mení aj počas jedného dňa. Niekto pracuje lepšie ráno, iný poobede. Môžeme však prehliadnuť, že mozog má prirodzené prestávky, apotom každé spomalenie považujeme za zlyhanie. Vporovnaní sneúnavným vyhľadávaním informácií strojom to vyzerá ako nedostatok, ale je to súčasť ľudského spôsobu fungovania.


  


  Ako stakým človekom pracujete?


  Taký človek má často perfekcionistické črty asvoju hodnotu odvodzuje od výkonu. Rozprávame sa otom, že rýchlosť myslenia apresnosť pamäti nie sú jediná ani najdôležitejšia hodnota človeka. Podľa potreby urobíme pamäťové aďalšie vyšetrenia, aby sme nezanedbali zdravotnú príčinu. Ak výsledky zodpovedajú bežnému fungovaniu apretrváva silná úzkosť, venujeme sa jej.


  Podľa situácie môžu byť súčasťou preverenia neuropsychologické testy aneurozobrazovacie vyšetrenia. Nejde oto každého takéhoto človeka ubezpečiť bez vyšetrenia, ale dať mu primerané informácie. Ak sa aj po normálnych výsledkoch neustále pozoruje akaždému zabudnutému menu pripisuje veľký význam, problém sa presúva kúzkosti anedostatočnému pocitu bezpečia vo vlastnom tele amysli.


  Pomáha vysvetliť, že pamäť si neuchová všetko. Ebbinghausova krivka zabúdania opisuje, ako sa retencia zapamätaných informácií bez opakovania včase znižuje. Keď si na stretnutí nespomeniem na meno známeho alebo si po rokoch nevybavím školskú tabuľku, nemusí to predsa znamenať poruchu. Človek však pri prílišnom sebapozorovaní pripíše takému okamihu priveľkú váhu. Naším cieľom je, aby lepšie rozumel vlastnej mysli acítil sa bezpečnejšie sám vsebe.


  NEMUSÍME SÚŤAŽIŤ S CHATBOTOM


  Mnohí, najmä starší ľudia môžu mať pocit, že vrýchlosti myslenia nestíhajú kolegom, ktorí AI intenzívne používajú. Čo by ste im poradili?


  Povedal by som im, že ich spôsob myslenia patrí ktomu, kým sú. Vpsychiatrii hovoríme aj onormalizácii skúsenosti, ktorá človeku pripadá nenormálna. Zmeny, chyby achvíle, keď niečo nefunguje ako kedysi, patria kživotu. Sám mám štyridsaťpäť rokov avnímam, že sa častejšie zastavím vreči či zabudnem, čo som chcel povedať. Niekto iný za mňa dokončí vetu skôr, než ju dokončím sám. Zároveň mám však pocit, že moje myšlienky sú premyslenejšie alepšie do seba zapadajú. Zmena teda môže priniesť aj niečo hodnotné.


  Nemusíme byť rýchli adokonalí ako stroj. Dôležité môže byť vytvoriť si vlastný postoj, pochopiť súvislosti abyť tvorivý. Psychiater nie je človek, ktorý každému poskytne univerzálnu radu. Spacientom spoločne premýšľa, ako sa na vec pozrieť inak ačo robiť, ak samotná zmena pohľadu nestačí. Nechcem pritom bagatelizovať situáciu ľudí pred dôchodkom, ktorí pociťujú, že už nestačia mladším kolegom. Také porovnávanie existovalo aj pred AI. Keď zo seba človek vydá to, čo vie, nemusí predstierať schopnosti iných ľudí ani chatbotov.


  Vstrednom avyššom veku býva porovnávanie veľmi bolestivé aj bez technológie. Človek sa díva na mladších kolegov apýta sa, či snimi ešte dokáže udržať krok. AI pridáva ďalší, ešte rýchlejší objekt porovnávania. Pri osobnom rozhovore preto skúmame aj to, čo človek za tie roky získal – úsudok, skúsenosť, schopnosť spájať myšlienky apoznať vlastné hranice. To nie je slabá náhrada rýchlosti, ale úplne iný druh pridanej hodnoty.


  Nedokonalosť nie je hanba. Niekde som čítal, že vstredovekých katedrálach sa zámerne ponechala drobná nesúmernosť, pretože dokonalosť patrí iba Bohu. Nechajme stroju jeho rýchlosť asebe právo byť ľuďmi. Načo súťažiť so strojom vdisciplíne, vktorej bude aj tak rýchlejší? Rozvaha aživotná skúsenosť sa nedajú redukovať na rýchle vybavenie informácie.


  Koreňom časti utrpenia je porovnávanie. Starší pracovník sa porovnáva smladším, človek schatbotom, ktorý neúnavne odpovedá. Podstatné je, aby človek nemusel simulovať schopnosti niekoho iného amohol byť hrdý na to, čo dokáže priniesť zo svojej vlastnej skúsenosti.


  


  Keď človek voblasti, kde doposiaľ exceloval, odrazu nebude môcť súperiť spočítačom, ako sa stým má vyrovnať?


  Sotázkou „kto som“ zápasíme všetci. Niekedy sa podceňujeme, inokedy preceňujeme, vyčítame si chyby alebo hodnotíme seba len podľa úspechu. Vpsychoterapii aj vživotnom zrení sa človek učí vidieť sa pravdivejšie abyť stým spokojný. Neznamená to samoľúbosť ani stagnáciu. Znamená to menšie napätie medzi tým, ako sa vidím, atým, kým naozaj som.


  Najmä pre mladých môže byť ťažké získať pocit, že sú vporiadku takí, akí sú. To neznamená, že na sebe nikdy nič nezmenia. Sebapoznanie nám môže ukázať úzkosť, mylné presvedčenia či veci, ktoré potrebujeme korigovať. Hodnota človeka však nie je uložená vrýchlosti adokonalosti jeho odpovedí. Vyrastá ztelesného avnútorného prežívania aj zo vzťahov, vktorých žije.


  KEDY SA Z POUŽÍVANIA AI STÁVA PROBLÉM?


  Kde je hranica medzi umelou inteligenciou ako pomocným nástrojom aAI ako náhradou vlastnej iniciatívy?


  Ako lepší vyhľadávač či prekladač je fantastická. Človeku ušetrí čas aumožní venovať sa zmysluplnejšej činnosti. Problém nastáva, keď začne nahrádzať práve tú činnosť, ktorá mala pre nás zmysel už tým, že sme ju robili sami.


  Raz som na rodinnej oslave počul gratuláciu kosemdesiatinám. Vnučka potom povedala, že ju napísala AI na základe niekoľkých údajov ostarej mame. Vtedy to bola hra, bolo to pred pár rokmi, avšetci sa na tom zabavili. Keď však automaticky prenecháme stroju písanie osobných listov, mailov či textov, pýtam sa, čo vlastne ušetríme. Môžeme prísť ovlastný hlas aoradosť zautentického vytvorenia niečoho pre druhého človeka.


  


  Vkomunite technologických nadšencov sa stretávame sľuďmi, ktorí majú až chorobnú obavu, že im unikne nejaká AI novinka. Stretávate sa stým?


  Vambulancii som sa stakým prípadom zatiaľ nestretol. Na sociálnych sieťach však vidím ľudí, ktorí opisujú dni strávené skúšaním rôznych AI systémov apotom zverejňujú, čo sa im podarilo zlepšiť. Niekoľko dní intenzívneho skúšania samo osebe nepovažujem za problém. Iné by bolo, keby sa ztoho stal životný štýl, ktorý by vytláčal ostatné časti života.


  Ak človek pre AI dlhodobo zanedbáva ostatné časti života, môže to byť forma závislosti?


  Pri problémovom správaní srizikom nelátkovej závislosti sledujeme najmä tri veci: či človek stráca kontrolu nad danou činnosťou, či jej dáva prednosť pred svojimi doterajšími povinnosťami, vzťahmi azáujmami ači vnej pokračuje napriek jej škodlivým následkom. Samotná radosť ztechnológie nie je porucha. Varovné je, keď už človek nevie povedať dosť, opúšťa to, čo si predtým cenil viacej, avidí negatívne dôsledky, no nedokáže zmeniť svoje správanie. Vtedy by som už hovoril ozávislostnom vzorci správania.


  Tieto tri znaky treba posudzovať spolu avčase. Činnosť závislého človeka zvyčajne aj baví aprináša mu odmenu. Práve preto vnej nie je jednoduché prestať. Rozhodujúca je narušená regulácia. Niekto môže niekoľko dní intenzívne skúšať nový nástroj bez toho, aby išlo oporuchu. Ak sa však mesiace poriadne nevyspí, rodina ho takmer nevidí anapriek zrejmým negatívnym následkom pokračuje, situácia je iná.


  Ak sa človek venuje testovaniu AI nástrojov mnoho hodín denne bez vzťahu ktomu, čo naozaj potrebuje vpráci avživote, môže stratiť mieru. Podobný vzorec poznáme pri sociálnych sieťach. Treba však rozlišovať medzi potrebným učením apoužívaním, ktoré sa človeku vymyká zrúk.


  


  Môže AI posilňovať aj iné závislosti alebo psychické ťažkosti?


  Človek so sklonom kzávislostnému správaniu môže podobným spôsobom používať aj AI, často popri ďalších činnostiach. Nemôžem však jednoducho povedať, že AI sama prehlbuje každú inú nelátkovú závislosť.


  Vodbornej literatúre som zachytil správy oprípadoch, keď konverzačný systém namiesto korekcie podporil nebezpečný smer rozhovoru: pri samovražedných myšlienkach, pri obmedzovaní jedla učloveka sporuchou príjmu potravy či pri závislosti od pervitínu.


  Sú to vážne signály, ale jednotlivé kazuistiky nemožno zamieňať za dôkaz, že takto reaguje každý systém alebo že vieme odhadnúť frekvenciu podobných prípadov. AI môže byť výborný pomocník, no vzraniteľnej chvíli môže aj zlyhať.


  ČO ZNAMENÁ BYŤ ČLOVEKOM?


  Ak budeme na AI presúvať čoraz viac nášho vlastného rozmýšľania arozhodovania, včom nám to prospeje ačo stratíme?


  Rozlišoval by som medzi pomocou avytváraním falošného obrazu osebe. Debata otranshumanizme, teda technologickom vylepšovaní ľudských schopností, nie je len technická; pýta sa, čo sa vlastne stane snašou identitou.


  Vidím na internete ľudí, ktorí vložia do diskusie odpoveď vytvorenú AI atešia sa, že pôsobia pohotovo amúdro. Lenže ten spôsob uvažovania si nevybudovali sami. Ak človek opakovane predstiera schopnosť, ktorú nemá, môže sa odcudzovať sám sebe. Podobnú otázku budú otvárať aj technológie, ktoré rozširujú pamäť či iné schopnosti. Prezentujem vôbec môj vlastný rozvoj alebo mám len parádny nástroj, sktorým sa predvádzam? Je to trochu ako mať drahšie auto. Samo osebe ma to nerobí lepším či šikovnejším človekom.


  Keď niekto vloží strojovú odpoveď do diskusie avydáva ju za vlastnú vedomosť, buduje obraz schopnosti, ktorú nemá. Vpsychiatrii by sme mohli hovoriť ofalošnom obraze seba samého, ktorý nezodpovedá tomu, kým človek naozaj je. Odcudzuje sa vlastným možnostiam avydáva sa za niekoho, kým nie je.


  


  Nie je jedno, či tú istú informáciu máme uloženú vnašej vlastnej, fyzickej pamäti alebo vpamäti nejakého mikročipu?


  Nie celkom. Keď sa učíte, trénujete pozornosť, pamäťové väzby, vybavovanie aj vytrvalosť. Pri úplnom delegovaní výsledok dostanete, ale vlastné schopnosti nerozvíjate rovnakým spôsobom.


  Ak by ľudstvo dlhodobo prenechávalo veľkú časť vlastného myslenia apoznávacích schopností strojom, osobnosť by sa tomu prispôsobila. Neviem si však presne predstaviť, ako by vyzeral človek, ktorý by prestal tieto schopnosti používať.


  


  Možno by mal viac času venovať sa iným aktivitám, napríklad športu, prírode či zábave.


  Šport apríroda majú veľkú hodnotu. Obávam sa skôr straty sebarefl exie aintelektuálnej kapacity, ak by sme tieto schopnosti prestali rozvíjať. Človek nie je len bytosť, ktorá sa zabáva. Potrebuje sa oniečo usilovať, občas prekonať nepohodlie, niečo prežiť aj vo vlastnom obmedzenom tele. Radosť aslasť sú často prchavé, veľká časť života spočíva vceste knim. Práve to má podľa mňa zmysel.


  


  AI aroboty budú postupne preberať čoraz viac duševnej afyzickej práce. Čo zostane ľuďom?


  Je to krásna výzva. Môžeme sa naučiť AI používať tak, aby nám pomáhala, no nepreberala našu iniciatívu, vzťahy ačas. Už dnes sa oplatí pýtať, koľko času sňou trávime ačo sňou robíme. Dôležitá je rodina, komunita aj to, ako opoužívaní rozhodujeme sami za seba.


  Nejde len oabstraktnú budúcnosť ľudstva. Znaky toho vidíme vkaždodennom živote: koľko času systému odovzdávame, čo sním robíme ači nám ostáva naša vlastná iniciatíva. Výzvou je naučiť sa technológiu používať bez toho, aby prebrala činnosti, cez ktoré premýšľame, tvoríme vzťahy aaktívne rozvíjame vlastné schopnosti.


  DETI POTREBUJÚ HRANICE AJ VLASTNÚ VOĽBU


  Ako udetí stanoviť čas pri obrazovke, keď sú tam aj užitočné videá, hry akomunikačné nástroje, ale zároveň ich algoritmus založený na AI môže „zlákať“ apri mobile či počítači strávia často hodiny denne?


  Nestanovoval by som mechanicky, že pár minút je dobrých aohodinu neskôr je všetko zlé. Skôr by som dieťaťu pomohol pochopiť, že deň má obmedzený čas. Ak sa rozhodne stráviť dlhšiu chvíľu pri videách, nezostane mu čas na kamaráta, školu či inú činnosť. Vďaka tomu sa dieťa postupne učí regulovať vlastné rozhodnutia. Je to podobné ako svreckovým. Dieťa dostane určitý obnos za určitý čas amusí sním hospodáriť.


  Rodič má vytvoriť hranice, ktoré vyplývajú aj zo spánku apovinností, azároveň nechať dieťaťu primeranú slobodu. Ak mu všetko iba vypína azakazuje, nenaučí ho, prečo si má svoj čas rozdeliť. Keď potom dospeje avonkajší regulátor zmizne, môže byť stratené. Príliš prísne obmedzenia vyvolajú odpor adieťa môže mať pocit, že mu berieme komunikačný nástroj aj autonómiu. Práve primeraná autonómia mu pomáha dozrievať.


  Ako trinásťročný som vedel celé hodiny čítať hrubú knihu obotanike. Niekto iný čítal knihy ovesmíre. Boli to naše záujmy anikto nás nemusel každú minútu riadiť. Nechcem preto automaticky znehodnocovať čas, ktorý dnešné dieťa trávi na internete. Kedysi mohol dospelý rovnako pohŕdať dieťaťom, ktoré namiesto práce na poli čítalo knihy. Keď mu povieme, že jeho záujem je podradný len preto, že nie je náš, skôr ho ponížime, než niečo naučíme.


  MICHAL PATARÁK


  Vedie II. psychiatrickú kliniku Slovenskej zdravotníckej univerzity vo Fakultnej nemocnici F. D. Roosevelta vBanskej Bystrici. Vklinickej aodbornej práci sa venuje psychiatrii, psychopatológii, neuropsychiatrii, závislostiam aotázkam vedomia. Od roku 2022 stojí na čele Slovenskej psychiatrickej spoločnosti.



ČO BY STE MALI VEDIEŤ?

• AI odpovedá okamžite, ľudská myseľ však počas dňa prirodzene zrýchľuje aspomaľuje. Chvíľkové spomalenie či zabudnutie nie je chyba ačlovek nemusí svoj výkon porovnávať so strojom.

• Chatbot môže vosamelej chvíli pomôcť, pretože človek sa cíti vypočutý amá ským hovoriť. Sám však nevytvorí sieť skutočných ľudských vzťahov.

• Ak AI začne dlhodobo nahrádzať kontakt sľuďmi, môže skutočný problém izolácie skôr zakrývať než riešiť – aznižovať uľudí motiváciu niečo meniť.

• Psychiater sa dnes pacientov potrebuje pýtať aj na používanie AI – koľko času sňou trávia, čo sňou riešia ači sa ich obavy počas konverzácie nezosilňujú.

• Nesprávna sebadiagnostika je častou príčinou psychologických problémov umocnených používaním AI.

• Chatbot sa môže stať vzťahovou bytosťou vprežívaní používateľa. Hoci vie, že komunikuje so softvérom, môže knemu cítiť skutočnú náklonnosť.

• Plynulý jazyk aslovo „cítim“ ešte nedokazujú vedomie stroja. Pre psychiku človeka však môže byť presvedčivá imitácia emócií dostatočne silná aj bez vedomia na strane AI.

• Strach zo zmien spôsobených AI nemusí byť iracionálny. Problémom sa stáva vtedy, keď úzkosť človeka ovládne natoľko, že nespí, nedokáže sa sústrediť ani normálne fungovať.

• Umelá inteligencia má zmysel tam, kde nás odbremení od rutinnej práce. Netreba ju vnímať ako súpera, sktorým sa má súťažiť.



Text pripravili autori knihy.

